Guide to 2018 ไอเท็มชิ้นเด็ดสร้างสไตล์ให้นำเทรนด์ในปีนี้
แฟชั่นเปลี่ยนไปทุกปี แทบจะเรียกว่าตลอดเวลาเลยก็ว่าได้ เพราะฉะนั้นเราต้องตามมันให้ทัน ครั้งนี้ THE STANDARD ขอนำเสนอเทรนด์ที่กำลังมาในปีนี้ ลองเอาไปปรับให้เข้ากับสไตล์ตัวเอง แล้วคุณจะเก๋ได้แบบไม่เหมือนใครFeatherเป็นสิ่งที่หลายคนหลงลืมไปแล้วสำหรับ ขนนก เพราะถูกกลบด้วยเฟอร์มาพักใหญ่ แต่ดูเหมือนปี 2018 ขนนกจะกลับมามีบทบาทอีกครั้ง เพราะฉะนั้นใครที่ยังไม่มีไอเท็มที่ประดับตกแต่งด้วยขนนกก็รีบไปหาซื้อมาไว้เลย อย่างพวกเสื้อตกแต่งขนนกที่ปลายแขน หรือกระโปรงที่ปักขนนกกระจอกเทศ เพราะปีนี้ไอเท็มนี้มาแน่ๆ Mixed Printsลายปรินต์ทั้งตัวคิดว่าแน่นแล้ว ขอให้เจอเทรนด์ปีนี้ที่เป็นการเอาลายปรินต์หนึ่งมาตัดต่อกับลายปรินต์อีกลาย ทั้งลายที่เหมือนกันแต่ต่างสี หรือจะเป็นลายที่ต่างกันไปเลยก็ยังได้ แต่การแต่งลุคนี้ยังใช้การสไตลิ่งเข้าช่วยได้ ไม่จำเป็นว่าต้องเป็นเดรสชิ้นเดียวตัดต่อ จริงๆ แค่เลือกเดรสลายปรินต์เดียวมาทับด้วยเข็มขัดที่ปรินต์อีกลาย หรือจะใช้เป็นแจ็กเก็ตลายปรินต์มาสวมทับก็ได้ ถ้าใครคนไหนมีไอเท็มลายปรินต์เด็ดๆ ในตู้ ขนออกมาแมตช์รอกันได้เลยImpact Jacket Suitยังคงเป็นชิ้นสำคัญเสมอมา สำหรับแจ็กเก็ตสูท แต่ในปีนี้เหมือนซิลูเอตที่กำลังจะมาคือความแข็งแรงของโครงสร้างทั้งหัวไหล่และทรงแขน อีกทั้งถ้าเราใส่สูทที่ช่วงกลางตัวเข้ารูปก็จะสร้างความสตรองเข้าไปอีก ถ้าอยากเก๋มากขึ้น ลองหาตัวที่มีดีเทลแถวปกคอ การเล่นเลเยอร์ การตัดต่อผ้า หรือจะเลือกปกที่คล้ายทักซิโด้ ก็จะแทรกความมัสคูลินได้มากขึ้น 80s Sleeve BackBack to Basic ย้อนรอยยุค 80s ด้วยการนำดีเทลของแขนเสื้อมาใช้ ทั้งดีเทลไหล่ตั้งสูง แขนบอลลูน แต่สร้างความทันสมัยด้วยแมตทีเรียลอย่างซิลก์และชีฟอง ทรงที่สร้างก็ใหญ่กว่าปกติ ดูเป็นทรงบอลลูนแบบโอเวอร์ไซส์มากๆ ทำให้ลุคดูโมเดิร์นมากกว่าที่เคย เพิ่มงานสไตลิ่งด้วยการหยอดกระเป๋าหรือเครื่องประดับที่ดูสมัยใหม่ก็จะทำให้ลุคดูไม่แม่ป้าอีกด้วยStrong Silhouettes Jeansความคลาสสิกของกางเกงยีนส์ทรงตรงเป็นอะไรที่ไม่เคยตกยุคเลยจริงๆ จะหยิบจับมาแมตช์กับอะไรก็ดูเท่ไปเสียหมด ปีนี้กางเกงยีนส์ก็ยังคงเป็นอีกหนึ่งไอเท็ม must-have และหลายคนอาจจะไม่รู้ว่าจริงๆ แล้วกางเกงยีนส์ทรงตรงสร้างเส้นขาให้ดูยาวและเรียวมากกว่ากางเกงขาเดฟด้วยซ้ำ ทั้งยังช่วยพรางต้นขาและน่องได้ดี รับรองว่าใส่แล้วดูดี แถมจะแมตช์กับท่อนบนชิ้นไหนก็รอดได้ไม่ยากBest Belt Bagดูเหมือนจะเป็นเทรนด์ต่อเนื่องลากยาวไปถึงปีหน้า กับกระเป๋าคาดเอวที่กำลังมาแรงอยู่ในขณะนี้ เพราะหลายแบรนด์ต่างทำออกมาประชันกันไม่หยุดหย่อน อาจจะเปลี่ยนแมตทีเรียลบ้าง หยอดคาแรกเตอร์ของแบรนด์ตัวเองลงไปบ้าง เลยทำให้เห็นว่าเทรนด์ของกระเป๋าคาดเอวนี้คงยังอยู่ไปอีกสักพักเลย และมากกว่าดีไซน์คือประโยชน์ใช้สอยที่สะดวกต่อการพกพา ไม่ต้องกลัวว่าจะวางกระเป๋าแล้วลืมทิ้งไว้อีกต่อไป ตอบโจทย์ไลฟ์สไตล์คนแฟชั่นจริงๆPastel Hues Sunglassesแว่นกันแดดเป็นอีกหนึ่งไอเท็มที่สาวๆ ควรมีติดตัวกันเสมอ และดูเหมือนว่าสีพาสเทลบนแว่นจะเป็นที่ความนิยมในปี 2018 อาจจะเป็นเพราะเทรนด์ลุคของเสื้อผ้าดูสตรองและมีดีเทลแข็งแรงแล้ว แว่นพาสเทลก็สามารถเบรกให้ลุคดูซอฟต์ใส ดูเฟมินีนมากขึ้น แต่ถ้าใครไม่ชอบแนวหวาน แต่กลัวตกเทรนด์สี ก็สามารถหยิบทรงแคทอายเปรี้ยวๆ แต่กรอบเป็นสีพาสเทล เท่านี้ก็ไม่หวานจนเลี่ยนแล้วล่ะ สาวๆ คนไหนยังไม่มีแว่นสีพาสเทล รีบไปหาซื้อมาติดตัวไว้ อุ่นใจกว่า Shades of Purpleเขาว่ากันว่าปีนี้สีม่วงจะมา เพราะฉะนั้นต้องตั้งรับกับสีม่วงที่กำลังจะเข้ามาให้ดี เพราะเป็นสีที่คนไทยน่าจะเข้าใจกันยากหน่อย แต่คนแฟชั่นอย่างเรา ถ้ามันอิน เราต้องไม่กลัว งัดเทคนิคมิกซ์แอนด์แมตช์ทั้งหมดที่มีขึ้นมาสู้ จับคู่สีให้ดูเท่หรือเปรี้ยวไปเลย เช่น การจับสีม่วงชนกับสีดำ ทำให้ลุคดูน่าค้นหาและน่าสนใจ หรือจับแมตช์กับสีขาวไปเลยก็ช่วยให้ดูซอฟต์ใส ไม่กระโตกกระตาก ถ้าเปรี้ยวๆ หน่อยก็เล่นสีม่วงทั้งตัว แต่หยอดพวกงานเมทัลลิกอย่างรองเท้าหรือเครื่องประดับ ก็สร้างความโดดเด่นให้ลุคได้ไม่น้อย และขอแนะนำสีม่วงที่จะแมตช์ง่ายที่สุดคือสีม่วงเปลือกมังคุด เพราะมันจะหลอกตาให้ดูคล้ายๆ กับสีดำ จึงง่ายต่อการจับมาชนกับไอเท็มต่างๆถ้าในปี 2018 คุณมีไอเท็มเหล่านี้ติดบ้านก็ไม่ต้องกลัวว่าจะตกเทรนด์อีกต่อไป และนี่คือคีย์ไอเท็มสำหรับซีซันแรก 2018 ชิ้นเบสิกที่หยิบมาแมตช์เมื่อไรก็ไม่มีเชย แต่อย่าลืมว่า Fashion go fast อะไรๆ ก็เปลี่ยนแปลงได้ สาวๆ ต้องคอยรับมือให้ดีPhoto: Shutter Stock
แฟชั่นเปลี่ยนไปทุกปี แทบจะเรียกว่าตลอดเวลาเลยก็ว่าได้ เพราะฉะนั้นเราต้องตามมันให้ทัน ครั้งนี้ THE STANDARD ขอนำเสนอเทรนด์ที่กำลังมาในปีนี้ ลองเอาไปปรับให้เข้ากับสไตล์ตัวเอง แล้วคุณจะเก๋ได้แบบไม่เหมือนใครถ้าในปี 2018 คุณมีไอเท็มเหล่านี้ติดบ้านก็ไม่ต้องกลัวว่าจะตกเทรนด์อีกต่อไป และนี่คือคีย์ไอเท็มสำหรับซีซันแรกของปี 2018 ชิ้นเบสิกที่หยิบมาแมตช์เมื่อไรก็ไม่มีเชย 